Chinyere Stella Okunna bụ nwanyị mbụ ruru ogo profesọ na Mass communication na Naijiria. Ọ rụọla ọrụ n'ọkwa dị iche iche dịka onye nchịkwa and onye nkuzi na ngalaba mmụta na ngalaba ndọrọ ndọrọ ọchịchị. A mụrụ ya n'ezinụlọ Joshua na Christiana Adimora,n'Ụga n'okpuru ọchịchị ime obodo AgỤata nke Anambra Steeti,nke Naijiria, nna ya (Joshua Obinani Adimora) bụ onye ọrụ bekee nke jere ozi dị ka onye mbụ na-ahụ ndị obodo (DO) na mpaghara nlekọta AgỤata. n'ime afọ ndị 1950 na onye osote odeakwụkwọ obodo nke Port-Harcourt Municipal Council n'ime afọ ndi 1960.  Stella Chinyere Okunna malitere agụmakwụkwọ ya n'ụlọakwụkwọ praịmarị St Jọhn dị n'Ekwulobia ebe nna ya jere ozi dị ka onye ọrụ gọọmentị, ma jedebe na Township School Port-Harcourt ebe o si jewe ụlọ akwụkwọ sekọndrị site na praimarị nke 5. Agụmakwụkwọ sekọndrị ya bụ na Anglican Girls Grammar School (nke mechara bụrụ Girls High School) Awkunanaw,dị n'Enugu, bụ ebe o si nweta WASC ya na ọkwa nke 1 dị ka nwata akwụkwọ kacha mee ọfụma n'ule ahụ n'ụlọ akwụkwọ ya.